[{"text_idx": "#000001", "text": "Liam yn Trosi i Yrfa Golygu"}, {"text_idx": "#000004", "text": "Ar o\u0302l gwneud llawer o ymchwil mewn i astudio cyfryngau mewn gwahanol brifysgolion roedd prentisiaeth yn sefyll allan fel y penderfyniad gorau. Roedd y brentisiaeth yn rhoi siawns i gael profiadau ymarferol gyda meddalwedd o safon y diwydiant mewn gweithle proffesiynol. Allwch chi ddim dysgu hynny ar yr un lefel unrhyw le arall. Roedd fy mhenderfyniad yn un amlwg."}, {"text_idx": "#000006", "text": "Ar ol hynny symudais Pobol Y Cwm i weld sut oedd cyfres sefydlogedig yn perfformio, a dyna lle wnes i ragori. Cefais y siawns i dderbyn hyfforddiant gyda llif gwaith cyson megis chwarae rhaglenni i dap i\u2019w golygu, cofnodi cerddoriaeth, llwytho \u2018rushes\u2019 o leoliad a\u2019u cael yn barod ar gyfer eu golygu. Cefais lawer o siawns hefyd i geisio bras olygu golygfeydd ar fy mhen fy hun, ac wedyn i gael adborth gan y Bras Olygydd!"}, {"text_idx": "#000007", "text": "Doedd y brentisiaeth ddim heb ei drafferthion i Liam. Heb brofiad o weithio ar y meddalwedd o fewn yr Ystafell Llwytho roedd gan Liam lawer i ddysgu gan gynnwys y gwahanol fformatau o Avid a\u2019r terminoleg i gyd. Gyda\u2019i frwdfrydedd a help ei gydweithwyr dysgodd Liam pob dim am y meddalwedd a phrosesau\u2019r adran o\u0302l-gynhyrchu."}, {"text_idx": "#000008", "text": "Ar o\u0302l y prentisiaeth wnes i edrych am waith heb unrhyw lwc. Ar o\u0302l 7 mis o ymchwilio roeddwn i ar fin edrych am yrfa newydd, ond wedyn clywais i oddi wrth y ti\u0302m yn Sgil Cymru bod rhywun yn edrych am Gynhyrchydd Cynorthwyol ar gyfer ei ddarllediad rygbi ar S4C. Ar y dechrau roeddwn i\u2019n nerfus wrth feddwl am y ro\u0302l oherwydd roeddwn i\u2019n dod o gefndir o\u0302l-gynhyrchu heb wybod lot am rygbi chwaith. Wnes i gwrdd a\u0302 nhw am baned i drafod y ro\u0302l ac wedyn dechreuais i dreial tri mis gyda nhw yn Sunset+Vine Cymru."}, {"text_idx": "#000009", "text": "Tair blynedd yn ddiweddaraf mae fy CV wedi ehangu, dwi\u2019n golygu agoriadau a nodweddion ar gyfer y rhan fwyaf o\u2019r gemau rygbi yn y Principality Premiership a\u2019r National Cup yn ogystal ag uchafbwyntiau o raglenni megis Tour de France, taith y Lions 2017, the Top 14 a\u2019r European Rugby Champions Cup ar S4C. Rwyf hefyd wedi cael y siawns i deithio i gemau Cymru i gyd gan gynnwys y Rugby World Cup yn 2015 a Lyon ar gyfer yr European Cup Final. Ar ben hyn i gyd rwyf yn gweithio i Tinopolis fel Golygydd Llawrydd."}]